
FRENI, MLADA DEVOJKA KOJA SE UPUTILA KOD RODITELJA | AJZA, NAJSTARIJA OD SVIH, BIVAJU 

ODVEDENE KAO ROBINJE U INDIJANSKO SELO. ZAGOR ! ČIKO PRONALAZE TEŠKO RANJENOG 

FRENINOG BRATA, SAJMONA, KOG SU HAVAKOVI RATNICI OSTAVILI U ŠUMI, VERUJUČI DA JE 

MRTAV. MLADIĆ JE SMOGAO SNAGE DA ISPRIČA ŠTA SE DOGODILO. ČIKO OSTAJE 5 NJIM DA 

MU POMOGNE, A ZAGOR ODLAZI PRATEĆI TRAGOVE INDIJANACA. DUH SA SEKIROM STIŽE ОО 

SELA, OSLOBAĐA TRI ZAROBLJENICE | BEŽI 5 NJIMA, ALI KAJUGE SU USPELE DA IH OPKOLE. 
ZA TO VREME DŽEKSON | NAJF SU PREKO DIMNIH SIGNALA SAZNALI ŠTA SE DOGODILO | KREĆU 

DA PRESRETNU ZAGORA, KAKO 8! SPREČILI DA IH OSLOBOĐENE ŽENE PRIJAVE VLASTIMA... 

50 godina samoće 


lli: intervju koji se nikad nije dogodio 


U teškoj sam i vrlo neprijatnoj situaciji. Kada sam prošle zime planirao kako će izgledati pedeseti broj regularne Zagor 
edicije pri Veselom ¿etvriku, sve je izgledalo jednostavnije: kako pedeseti broj izlazi u godini u kojoj Zagor slavi pedeseti 
rođendan, slavljeničkom raspoloženju ništa ne može stati na put. Mi ćemo zaključno sa brojem #49 objaviti ukupno sto izda- 
nja sa Zagorovim logotipom na naslovnoj strani (ako bismo svaku svesku unutar svake knjige Biblioteke Zagor brojali poseb- 
no, cifra bi bila još veća). Sreći nema kraja. Uspeli smo u onome što nikome skoro dvadeset godina nije, još od novosadskog 
Dnevnika, što stvara fenomenalan osećaj našeg kolektivnog uspeha. | onda, taman pošto smo par dana pre toga poslali broj 
#49 u štampu, jednog groznog ponedeljka krajem septembra stigao je uznemirujuć mejl od naših italijanskih partnera. 


... 


Serdo Boneli rođen је 2. decembra 1932. godine u Milanu, od majke Tee i оса Don Luiđija, tvorca čuvenog Teksa Vilero. 
Sa završenim studijama i punih 25 godina, zaposlio se u izdavačkoj kući svoga oca, koja je vremenom menjala imena da bi 

na kraju, kad je došao na njeno čelo, ponela i njegovo. Ovaj zaljubljenik u avanturu hteo je da izbegne povezivanje sa uspe- 
hom svog oca, kao što sigurno znate, te je pri svojim scenarističkim radovima koristio čuveni pseudonim Gvido Nolita, pod 
kojim je stvorio kultne junake Zagora (1961) i Mister Noa (1975). Možemo samo да zamišljamo koliko je bogata njegova 
biografija. Znamo da je obožavao putovanja širom sveta i da je tokom svojih južnoameričkih putesestvija (neke od slika sa 
ovih putovanja objavili smo u prošlonedeljnoj Mister No svesci) došao na ideju o stvaranju lika Mister Noa. 

Prvih dana aprila 2010. godine imao sam tu čast da posetim redakciju 5ВЕ u Milanu. Čoveče, kakvo je to iskustvo bilo! 
Bio sam već potpuno izmoren od petodnevnog bolonjskog sajma knjiga, gomile sastanaka, nekoliko menjanja vozova i 
višesatnih putovanja, ali stajanje pred čuvenom zgradom u ulici Via Buonarroti 38 napunilo me je neverovatnim osećanjem 
skoka adrenalina. Znam, ovo će nekome zvučati tupavo, klinački i dosadno, ali zaista se iskreno trudim da verno opišem svoj 
doživljaj - a to je, otprilike, onaj osećaj koji imate kad krenete da kupite novo strip izdanje koje jedva čekate, samo pomnožen 
sa 100. Osećaj da ću kroz koji minut ući u fabriku snova, sa punim značenjem te fraze, i da ću stajati na mestu na koje bi 
hiljade ljudi iz moje zemlje tako rado kročilo, naprosto je neprocenjiv. Počelo je ulaskom u kancelariju Morena Buratinija u 
prizemlju i živim upoznavanjem i čavrljanjem sa čovekom sa kojim sam razmenio onoliko mejlova, čovekom koji je urednik 
i scenarista serijala Zagor. Velika čast і zadovoljstvo. Zatim je usledila prilika da u istoj kancelariji upoznam Davidea Bonelija, 
koji me je odveo na sprat iznad u obilazak redakcije. Dug hodnik ispresecan kancelarijama i zidovima sa kojih mašu svi oni 
junaci koji decenijama ulepšavaju naše živote. Prolazio sam pored originalnih tabli uvodnih strana Dilana, Zagora, Mister 
Noa i Teksa. Iza stakla su se smešile i originalne crno-bele naslovne ilustracije mnogih izdanja koja smo mi pre samo par 
meseci objavili. Ne, u redu, sad će stvarno zvučati smešno i budalasto, ali zaista sam se osećao kao dete u... pa... ma kakva 
fabrika igračaka ili radnja sa slatkišima! Kao dete u redakciji Serdo Boneli Editore, zaboga! Trudio sam se da ne izgubim 
kontrolu, jer ipak sam tu došao u svojstvu urednika izdavačke kuće i bilo bi neozbiljno da sam se poneo kao ushićeni ljubitelj, 
iako sam to onoliko želeo. Seli smo u 
Davideovu kancelariju, za sto prepun stripo- 
va, i sećam se kako mi se on izvinjavao zbog 
nereda. „Sve je u redu, gomila stripova na 
stolu nije nered, već bogatstvo!“ - pokušao 
sam da se našalim kako bih smanjio tremu. 
Pričali smo o našim izdanjima, planovima za 
budućnost, ideji o pokretanju edicija od 
| mršavih 700 stranica i mnogo čemu drugom. 
Dogovorili smo sve što smo imali i tada je 
klinac-obožavalac u meni napokon nokauti- 
rao zrelu ,kh-hm, popričajmo urednički o 
poslu“ osobu, pa sam upitao mogu li 
podrobnije da razgledam redakciju і 
napravim par fotografija. Davide, naravno, 
nije imao ništa protiv, iako sigurno nije ni slu- 
tio da ću sledećih pola sata slikati svaki detalj 
koji mi zapadne za oko, kako ga ne bih 
slučajno zaboravio. Čuveni džuboks na sre- 
dini tog ogromnog prostora, razno domoro- 
dačko oružje po zidovima, geografske 
mape, Mauro Markezeli koji pregleda sce- 
narije za nove epizode Dilana Doga, 
plakete, medalje, priznanja, gomila ilustraci- 
ja na kojima su udruženi mnogi Boneli 
junaci, celi zidovi sa Pratovim i Topijevim 
akvarelima i crtežima, Jakovitijev Koko Bil, 
Mandrak, Епа! Кер (код nas poznat i kao 
Dragec Peh)... sve originalni radovi nepro- 
cenjive vrednosti, najčešće sa posvetama 
autora lično gospodinu Boneliju... 


..i onda je usledilo apsolutno najveće 
iznenađenje. Ispred mene je stajao Serdo 
Boneli. 

Stariji čovek sede kose, za glavu niži od mene, koji se polako gegoo iz jedne 
od kancelarija. Gledao me je začuđeno i pitao nešto na italijanskom, što, na 
svoju sramotu, nisam razumeo. Razmišljao sam šta da mu kažem i dok sam to 
radio, nisam skidao osmeh sa lica. Stajao sam sa rancem na leđima neko vreme 
i delovalo mi je da je prošlo nekoliko minuta u toj za mog sagovornika verovat- 
no neprijatnoj sceni. А onda je najzad dotrčao Davide i predstavio me. 
Gospodin Serđo je napravio grimasu iznenađenja, koju je smenio širok osmeh i 
pružena ruka. My name is Sergio. Upoznao sam se i pomislio kako neki ljudi 
verovatno više nikad ne bi prali tu ruku kojom su se rukovali s njim. Bio je izne- 
nađen mojim mladolikim izgledom i pitao me kako to da srednjoškolac radi tako 
odgovoran posao. Mom zadovoljstvu stvarno nije bilo kraja kad sam počeo da 
mu objašnjavam kako sam ipak malo stariji i dok sam mu stavljao do znanja 
koliko se osećam počastvovanim i privilegovanim ovim poznanstvom. Pokušao 
sam u par reči da prikupim i izrazim ono silno oduševljenje koje njegovi junaci 
izazivaju na ovim prostorima: kako je Zagor zapravo najpopularniji strip junak 
u Srbiji, kako su njegovi stripovi obeležili čitave generacije iz zemalja bivše 
Jugoslavije, itd, itd, itd. 

Razgovor je trajao nekih petnaestak minuta, tokom kojih sam ga pozvao da 
dođe u posetu Beogradu, pričao sa kolikim žarom radimo na njegovim stripovi- 
ma, pitao kad je poslednji put bio u Brazilu i objasnio koncept izdavašiva 
Veselog četvrtka. On mi je rekao da ne planira da se vraća u Manaus, da su se 
vremena promenila, da se seća kad je bio u poseti Jugoslaviji i novosadskom 
Dnevniku, ali i da je izdavanje stripova četvrtkom bilo neka vrsta zaštitnog znaka 
njegove kuće. To nisam znao, priznajem. Budući da je gospodin Boneli često 
kuburio sa ,kritičarima“, koji su izdanja njegove kuće osuđivali i obeležavali kao 
kič i šund, jedan prijatelj, po zanimanju političar (nepotrebno je pominjati ime), 
u šali mu je govorio kako on svakog četvrtka naciji servira svoj otrov za mase. 

Nisam hteo da budem nametljiv više nego što sam već ispao, pa sam se zahvalio na ukazanoj prilici gospodinu Serđu i 
pustio ga da ide dalje svojim poslom, a ja sam sa Davideom, uz čaj, prelistavao stranice tada još nepokrenute edicije Dilan 
Dog Kolor Fest. 

Sutradan sam posetio Cartoomics, milanski strip festival, na kome sam sam trošio pare na razne bizarne predmete kao 
što su džepno izdanje prvog broja Dilana Doga, bedževi sa motivom iz mange 20th Century Boys, stari brojevi italijanskih 
časopisa o stripovima, upaljači ukrašeni crtežima Huga Prata i slično. U svakom slučaju, u svoj gužvi tog sajma, u gomili ljudi 
maskiranih u likove iz Ratova zvezda, Štrumpfova, raznih mangi i anima, primetio sam da se šeta i Serdo. Povremeno su mu 
mahom mladi ljudi prilazili da se rukuju. Delovalo mi je da zna svakog pojedinačno, a verujte mi da je taj sajam po brojno- 
sti posetilaca ekvivalentan subotnjem danu našeg sajma knjiga (sa kog, o ironije li, i pišem ovaj tekst). Pozdravljao se i sa 
svojim kolegama iz redakcije. Bio je tu Alfredo Kasteli, Buratini, 
gomila crtača novije generacije, pa čak i Serđo Topi. Lepo je bilo 
videti to obostrano uvažavanje i htedoh da mu se javim, da mu 
kažem: „Sećate me se? Juče smo pričali!“ - ali nisam želeo da 
budem dosadan. lli nisam želeo da mi kaže: „Izvinite, ne sećam Vas 
se.“ Međutim, kad je u jednom trenutku prošao pored mene, zastao 
je i javio se. Pitao me je kako mi se sviđa sajam i požalio na bol u 
nogama. Razmenili smo par reči i ja sam ga opet pozvao da dođe 
u Beograd. Pitao sam ga da li bi bio raspoložen da za naš prvi jubi- 
larni broj napravimo neki, kako to kažu, ekskluzivni intervju, na šta 
je on pristao. Rekao je da se samo javim njegovoj sekretarici i da će 
sve biti rešeno. | bi tako. 

Krajem prošle godine, sastavio sam intervju od 5-6 uopštenih 
pitanja, tipa: kakvu je sudbinu namenio Zagoru, da li je spreman da 
radi poslednju priču kao kod Mister Noa, kako vidi budućnost stri- 
pa kao medija... Intervju je trebalo da bude sastavni deo veće celine 
u (i dalje neobjavljenom) BZZZZ! #3. Poslao sam i čekao. Dobio 
sam potvrdu o primanju mejla sa druge strane. Čekao. U međuvre- 
menu se BZZZZ! toliko otegao, da smo odlučili da odlozimo taj broj 
za neku drugu priliku, jer nije imalo smisla raditi ga bez tog inter- 
vjua. 

Onda se približila ova sveska. Pomislio sam kako bi bilo dobro da probam da ih podsetim na intervju i da ga priključim 
stripu, na upravo ovim stranama, uz prikladan slavljenički tekst. Pomislih, hajde javiću im se iduće nedelje. Pomislio sam to 
krajem nedelje, kad smo puštali svesku #49 u štampu. | onda je jednog groznog ponedeljka krajem septembra stigao uzne- 
mirujuć mejl od naših italijanskih partnera. 

Već sam vam rekao u kakvoj se neprijatnoj situaciji nalazim. Broj koji je trebalo da bude slavljenički sad to nikako nije. 
Odlučio sam se da umesto toga napišem ono što mi je u ovom trenutku u glavi, da to napišem u prvom licu, i da rizikujem 
da tekst bude nezanimljiv i patetičan na nivou pismenog sastava na temu „Sta sam radio na tek završenom raspustu”. Uradio 
sam to donekle svesno, jer shvatam da ništa drugo nema smisla i da je možda ovo pravi način da prepričavanjem tog kratkog 
upoznavanja, na svoj način, odam čast gospodinu koji je neke generacije zadužio onoliko koliko je Volt Dizni zadužio neke 
ranije. 

Poslednji pozdrav, gospodine Boneli. 

Dušan Mladenović 

